รัฐบาลตู่ไม่โกง ป๋าเปรมออกหน้าอุ้ม (คลิป)
นศ.ชักธงรบวันนี้ ยื่นชื่อสอยกกต.,บิ๊กตู่-บิ๊กป้อม นำทีม ครม.-ผบ. เหล่าทัพรดน้ำขอพร ป๋าเปรม ชื่นมื่น ประธานองคมนตรี ยืดอกการันตี รัฐบาลประยุทธ์ ไม่โกง แต่หากพูดผิดนายกฯต้องจัดการ ถามตู่เหนื่อยไหมป๋าเป็นกำลังใจให้ ปลอบ บิ๊กแดง อย่าท้อสู้ต่อไป ไม่ต้องสนเสียงวิจารณ์ แซว ประวิตร ป่วยคิดว่าจะไม่มา พท.บี้ กกต.ทบทวนคิดปาร์ตี้ลิสต์ขัดรัฐธรรมนูญ-พ.ร.บ.เลือกตั้ง ชูศักดิ์ ย้ำได้ต่ำกว่า 71,065 เสียง ไม่มีสิทธิได้ ส.ส. แนวร่วมไล่ กกต.รุกหนัก คนส. จี้เปิดคะแนนทุกหน่วย-เผยสูตรคิด ส.ส. 63 ภาคประชาสังคมให้ยุติแจ้งจับคนลงชื่อถอดถอน สนท.,ผุดแคมเปญ กกต.ต้องติดคุก ชวนเพื่อนฟ้อง ม.157 คนรุ่นใหม่ขน 8.4 แสนชื่อยื่น ป.ป.ช. 11 เม.ย. กกต.ปัดวุ่นไล่แจ้งจับคนเข้าชื่อสอย อุตตม คุยไม่ได้อยู่เฉยลุยฟอร์มรัฐบาล นิพิฏฐ์ แฉโกงเลือกตั้งเขต 2 พัทลุงโยงเจรจาลับตัดตอนยุบพรรค,เนื่องในเทศกาลวันสงกรานต์ พล.อ.ประยุทธ์ จันทร์โอชา นายกรัฐมนตรีและหัวหน้าคณะรักษาความสงบแห่งชาติ (คสช.) ได้นำ ครม.และ ผบ.เหล่าทัพเข้ารดน้ำขอพร พล.อ.เปรม ติณสูลานนท์ ประธานองคมนตรีอย่างชื่นมื่น โดย พล.อ.เปรมได้ให้กำลังใจในการทำงานแก่นายกฯและ พล.อ.อภิรัชต์ คงสมพงษ์ ผบ.ทบ. รวมทั้งการันตีว่ารัฐบาลชุดนี้ไม่มีการโกง แต่ถ้าพูดผิดนายกฯต้องไปจัดการ,บิ๊กตู่ นำ ครม.เหล่าทัพรดน้ำ ป๋าเปรม,เมื่อเวลา 09.00 น. วันที่ 10 เม.ย. ที่บ้านพักสี่เสาเทเวศร์ พล.อ.เปรม ติณสูลานนท์ ประธานองคมนตรีและรัฐบุรุษ เปิดบ้านสี่เสาเทเวศร์ให้ พล.อ.ประยุทธ์ จันทร์โอชา นายกฯและหัวหน้า คสช.นำคณะรัฐมนตรี อาทิ พล.อ.ประวิตร วงษ์สุวรรณ รองนายกฯและ รมว.กลาโหม พล.อ.อ.ประจิน จั่นตอง และ พล.อ.ฉัตรชัย สาริกัลยะ รองนายกฯ พล.อ.อนุพงษ์ เผ่าจินดา รมว.มหาดไทย พล.อ.อนันตพร กาญจนรัตน์ รมว.การพัฒนาสังคมและความมั่นคงของมนุษย์ พล.อ.สุรศักดิ์ กาญจนรัตน์ รมว.ทรัพยากรธรรมชาติและสิ่งแวดล้อม พล.ต.อ.อดุลย์ แสงสิงแก้ว รมว.แรงงาน พล.อ.ชัยชาญ ช้างมงคล รมช.กลาโหม พล.อ.สุรเชษฐ์ ชัยวงศ์ รมว.ศึกษาธิการ พล.อ.วิลาศ อรุณศรี เลขาธิการนายกฯ รวมทั้ง ผบ.เท่าทัพ ประกอบด้วย พล.อ.ณัฐ อินทรเจริญ ปลัดกระทรวงกลาโหม พล.อ.พรพิพัฒน์ เบญญศรี ผบ.ทหารสูงสุด พล.อ.อภิรัชต์ คงสมพงษ์ ผบ.ทบ. พล.ร.อ.ลือชัย รุดดิษฐ์ ผบ.ทร. พล.อ.อ.ชัยพฤกษ์ ดิษยะศริน ผบ.ทอ. พล.ต.อ.จักรทิพย์ ชัยจินดา ผบ.ตร. เข้ารดน้ำขอพรเนื่องในเทศกาลสงกรานต์,ไม่ลืมคำสอนยึดมั่นวัฒนธรรมทหาร,พล.อ.ประยุทธ์กล่าวว่า ทุกครั้งที่ได้มาที่นี้ พวกเรารู้สึกอบอุ่นใจ มีความสุข มีความยินดีที่ได้พบประธานองคมนตรี ที่ยังมีสุขภาพแข็งแรง พูดคุยให้คำปรึกษากับพวกเราได้ตลอดเวลา ที่ผ่านมาท่านได้สั่งสอนเพิ่มเติมกำหนดรูปแบบการดำเนินการดำรงชีวิตระหว่างการรับราชการทหารจนถึงปัจจุบัน ถึงแม้ว่าตนเป็นนายกฯแล้วก็ตาม หลายคนไม่เข้าใจความผูกพันเหล่านี้ ความที่เราเป็นทหาร หรือข้าราชการได้รับการสอนสั่งมาว่าต้องทำเพื่อคนอื่นเสมอมา ให้นึกถึงตัวเองเป็นอันดับ 2 เราเกิดมาเพื่อตอบแทนบุญคุณแผ่นดินและทำงานเพื่อคนอื่นตลอดเวลาที่มีชีวิตอยู่ ท่านได้สั่งสอนพวกเราเสมอมาและเน้นย้ำถึงความสำคัญสถาบันชาติ ศาสนา พระมหากษัตริย์ เรายังคงยึดมั่นในแบบเรียนทหารวัฒนธรรม การบริหารงานของเราปรับให้สอดคล้องกับการทำงานในแต่ละมิติ พยายามปรับทุกอย่างให้สอดคล้อง ขอกราบอาราธนาคุณพระศรีรัตนตรัยเดชะพระบารมีอันแผ่ไพศาลแห่งสมเด็จพระเจ้าอยู่หัว สมเด็จพระนางเจ้าฯ พระบรมราชินีนาถ ขอให้โปรดดลบันดาลประทานพรประธานองคมนตรีจงมีความสุขสุขภาพแข็งแรง มีกำลังกายกำลังใจเข้มแข็งเช่นเดิมตลอดไป และขอกราบขอพรเนื่องในโอกาสวันสงกรานต์วันปีใหม่ไทย,ป๋า ยืดอกป้อง รบ.ประยุทธ์ไม่โกง,พล.อ.เปรมกล่าวตอบให้พรว่า ขอขอบคุณนายกฯ เพื่อนรักของตน พวกเรายินดีที่ได้เห็นนายกฯ กองทัพกับข้าราชการหน่วยต่างๆช่วยดูแลชาติบ้านเมืองกระทั่งมาจนถึงทุกวันนี้ พูดได้เต็มปากว่ารัฐบาลของนายกฯไม่โกง เพราะเป็นคนที่เห็นแก่ส่วนรวมจริงๆ คนที่จะซื่อสัตย์สุจริตต้องเป็นคนที่มีความคิดกว้างไกล ทำเพื่อคนอื่นไม่ใช่ทำเพื่อตนเอง หรือปกป้องพี่น้องที่อยู่ใกล้ชิด ตนพูดเสมอว่ารัฐบาลนี้เก่งไม่เก่งก็ดูเอาเองก็แล้วกัน บอกได้เลยว่ารัฐบาลนี้ไม่โกง ยืดอกพูดได้เลยว่ารัฐบาลของ พล.อ.ประยุทธ์ จันทร์โอชา ไม่โกง แต่ถ้าตนพูดผิดนายกฯต้องไปจัดการ ขอฝากนายกฯไปอีกครั้งว่าการรักษาวัฒนธรรมประเพณีคือการรักษาชาติ พวกเราอายุมากแล้ว สิ่งที่ตนจะให้พรหรือร่วมกันอธิษฐาน ขอให้นายกฯและเพื่อนๆทุกคนไม่ว่าจะอยู่ที่ไหน จงมีร่างกายแข็งแรง มีสุขภาพใจที่มุ่งมั่นที่จะทำงานเพื่อคนอื่นให้สำเร็จผล เป็นที่ชมเชยหรืออย่างน้อยถูกตำหนิให้น้อย ขอให้สิ่งเหล่านี้เกิดขึ้นแก่นายกฯและรัฐบาลนี้ ขอให้ทุกคนมีแต่ความดีในตัว และนำความดีในตัวของเรามาสร้างเป็นประโยชน์ต่อประชาชน 70 ล้านคน และดูแลชาติบ้านเมืองด้วยความมุ่งมั่น ขอขอบคุณนายกฯอีกครั้ง จะจำความเป็นเพื่อนไว้ให้นานที่สุดเท่าที่จะนานได้ ขอบคุณมาก,ถามเหนื่อยไหมจะเป็นกำลังใจให้,ผู้สื่อข่าวรายงานว่าจากนั้น พล.อ.ประยุทธ์ ได้นำพวงมาลัยไปกราบและรดน้ำขอพร พล.อ.เปรมได้กล่าวว่า เหนื่อยไหม ตู่ ขอให้รักษาความดีไว้ ป๋าจะคอยดู คอยเป็นกำลังใจให้ ก่อนจะ ถามถึงครอบครัวว่าเป็นอย่างไรบ้างสบายดีกันนะ พอถึงช่วงที่ พล.อ.อภิรัชต์เข้ารดน้ำ พล.อ.เปรมได้กล่าวว่า ให้กำลังใจนะ สู้ต่อไป อย่าท้อขอให้รักษาความดีไว้ เรื่องเสียงวิจารณ์ไม่ต้องไปสนใจ ให้ทำงานไป ต่อมา พล.อ.เปรมได้ทักทาย พล.อ.ประวิตรว่า ได้ข่าวว่าวันนี้ป้อมจะไม่มา เห็นว่าไม่สบาย มือเป็นอะไร โดย พล.อ.ประวิตรไม่ได้ตอบคำถาม แต่ยกมือผ้าก๊อซปิดแผลสีขาวให้ดู,บิ๊กป้อม แจ่มใสอารมณ์ดี,ผู้สื่อข่าวพยายามสอบถามนายกฯ ถึงอาการของ พล.อ.ประวิตร โดยนายกฯตอบว่า พล.อ.ประวิตรไม่สบายให้น้ำเกลือมา ไม่เคยเห็นหรืออย่างไร จาก นั้น พล.อ.เปรมเดินทักทาย ครม.และ ผบ.เหล่าทัพอื่นๆ ระหว่างทางนายกฯบ่นถึงอาการเจ็บตาว่ายังปวดอยู่ ส่วน พล.อ.ประวิตรแม้เพิ่งดีขึ้นจากการท้องเสีย แต่มีสีหน้าแจ่มใสหัวเราะอารมณ์ดี แต่ไม่ตอบคำถามสื่อมวลชนที่พยายามสอบถามถึงอาการเจ็บป่วย ด้าน พล.ต.อ.จักรทิพย์ ชัยจินดา ผบ.ตร. พล.อ.เปรมได้เดินเข้ามาพูดคุยว่า คนนี้ชื่อเสียงดี,ต่อมา พล.อ.สาธร สุวรรณภา อดีตฝ่ายนายทหารฝ่ายเสนาธิการ พล.อ.เปรม ติณสูลานนท์ ประธานองคมนตรี เมื่อครั้งดำรงตำแหน่งนายกฯได้นำนายทหารเหล่าทหารม้าเข้ารับพร โดย พล.อ.เปรม กล่าวว่า ขอให้ทุกคนอายุยืนมากๆ และในช่วงชีวิตของเราเหล่าทหารม้าขอให้มุ่งมั่นในการถวายความจงรักภักดี ปกป้องชาติบ้านเมือง ดำรงการรักษาวัฒนธรรม และชาติ รวมถึงการรักษาเหล่าทหารม้าของเราจากรุ่นสู่รุ่น รักษาคุณสมบัติความเป็นทหารม้า ต่อยอดยาวไกลถึงรุ่นน้องลูกหลาน ส่งต่อกันของหมู่ทหารม้า,ห่วงบ้านเมืองขอยืนเคียงข้างประเทศ,จากนั้น พล.อ.เปรมเปิดให้สื่อมวลชนเข้าขอพรเนื่องในวันสงกรานต์ โดยสื่อมวลชนได้อวยพรให้ พล.อ.เปรมอายุยืน 120 ปี พล.อ.เปรมบอกว่า เราต้องอายุยืนสิ ในเมื่อเราอวยพรให้คนอื่นอายุยืน เราก็ต้องอายุยืนด้วย ผู้สื่อข่าวได้สอบถามว่าจะต้องอยู่ให้บ้านเมืองสงบก่อน พล.อ.เปรมได้ตอบว่าขณะนี้ยังไม่สงบหรืออย่างไร เราก็ไม่ได้สนใจด้านการเมืองเท่าไหร่ ไม่ได้เกี่ยวกับการเมืองบางทีก็ฟังบ้าง ไม่ฟังบ้าง ขอให้พวกเราช่วยกันรักษาชาติบ้านเมือง สื่อมวลชนสำคัญที่สุด ตนยังรู้สึกเป็นห่วงชาติบ้านเมือง เมื่อถามว่าป๋าเปรมเคยบอกว่าจะอยู่ให้อายุยืนถึง 120 ปี พล.อ.เปรมกล่าวติดตลกว่า ถ้าอายุ 120 ปีก็คงต้องคลานแล้ว แต่อย่างไรก็จะอยู่เคียงข้างประเทศชาติบ้านเมือง หลังจากนั้น พล.อ.เปรมได้ใช้กระบอกฉีดน้ำผสมน้ำอบไทย ฉีดให้สื่อมวลชน ถามว่าเย็นไหม ก่อนจะเดินกลับเข้าไปภายในบ้าน ด้วยสีหน้ายิ้มแย้มแจ่มใสอารมณ์ดีเป็นพิเศษ,นายกฯขออย่ามุ่งติติงกันทุกเรื่อง,ต่อมาเวลา 13.30 น. พล.อ.ประยุทธ์พร้อม พล.อ.ฉัตรชัย พล.อ.อนุพงษ์ พล.อ.อนันตพร พล.ต.อ.อดุลย์ พร้อมนายวีระ โรจน์พจนรัตน์ รมว.วัฒนธรรม ไปเยี่ยมชมศูนย์พัฒนาการจัดสวัสดิการสังคมผู้สูงอายุ บ้านบางแค กทม.เนื่องในเทศกาลสงกรานต์และวันผู้สูงอายุ วันที่ 14 เม.ย. โดยจัดการแสดงชุดรำวงดาวพระศุกร์ และการแสดงประกอบเพลง คนดีไม่มีวันตาย ให้นายกฯและคณะได้ร่วมรำวงเพลง ระบำสาวกันตรึม อย่างครื้นเครง ก่อนสรงน้ำพระและรดน้ำขอพรจากผู้สูงอายุ หนึ่งในนั้นเป็นคุณยายอายุ 102 ปี นายกฯกล่าวว่า มีความสุขเหมือนได้เจอคุณพ่อคุณแม่อีกครั้งหนึ่ง คุณพ่อของตนความจำไม่ค่อยดีแล้ว คุณแม่เสียไปนานแล้ว วันนี้มาร่วมอวยพรและขอพรจากพวกท่านเมื่อเช้า ได้ไปขอพรจาก พล.อ.เปรมอายุ 99 เกือบ 100 ปีแล้วยังเดินเหินได้ พูดคุยเก่ง ให้โอวาทได้เหมือนเดิม หลายท่านเกิดในยุคสมัยที่ไม่ใช่แบบนี้ ยุคแห่งโลกดิจิทัลทำให้คนมีวิกฤติและโอกาส คนสมัยก่อนไม่เจอ แต่ประเทศไทยต้องทำให้ดีขึ้นเรื่อยๆ ถ้าจะมุ่งเน้นติติงกันทุกเรื่องก็ทำไม่ได้,ทำ ปชต.แบบชาติสงบโชว์ทูต ตปท.,พล.อ.ประยุทธ์กล่าวว่า หากเราไม่รู้ว่าประเทศ ไทยเกิดอะไรขึ้นบ้าง จะไม่เกิดแรงบันดาลใจ จำเป็นต้องเรียนรู้จะได้ไม่เป็นคนโง่ อะไรที่ดีให้สืบสานต่อ ต้องนำประวัติศาสตร์มาประยุกต์ในปัจจุบัน สิ่งไหนไม่ดีอย่าทำ ประวัติศาสตร์ชาติไทยเป็นดินแดนแห่งรอยยิ้มมีความสุข มีทรัพยากรธรรมชาติที่งดงาม ต้องรักษาสิ่งเหล่านั้นให้ได้ ขอฝากพวกเราให้เป็นหลักประเทศ บอกลูกหลานสิ่งสำคัญที่สุด ต้องมีหลักตัวเองในเรื่องสถาบัน วันนี้ต่างประเทศมาเกี่ยวข้องเราเยอะ เรามีทูตหลายสิบประเทศในไทย และเราไปอยู่ข้างนอกเหมือนกันเป็นร้อยประเทศ เชื่อมโยงกัน ถ้าเราทำอะไรไม่ดีออกไปต่างประเทศ ความมีเสถียรภาพ การค้าจะหายหมด การเป็นประ- ชาธิปไตยเป็นเรื่องที่จำเป็น แต่ต้องเป็นประชาธิปไตยในแบบที่บ้านเมืองสงบ ด้วยการปฏิรูปตนทำคนเดียวไม่ได้ ต้องช่วยกัน,โชว์เพลง จงรัก-คนดีไม่มีวันตาย,จากนั้นนายกฯได้ร้องเพลง จงรัก และ คนดีไม่มีวันตาย พร้อมกล่าวว่าเราต้องทำวันนี้เพื่อคนรุ่นใหม่ ช่วยเตือนอย่าทำให้บ้านเมืองไม่สงบสุข เตือนลูกหลานต้องอยู่แบบสังคมสงบสุข ทะเลาะกันอีกไม่ได้แล้ว ยิ่งทะเลาะกันเท่าไหร่ จะทำให้ประเทศเสียหาย อะไรเป็นเรื่องกฎหมายก็แก้กันไปโดยคนมีหน้าที่ หากไม่พอใจร้องอุทธรณ์มีกติกาทั้งหมด วันนี้วิพากษ์วิจารณ์กันเยอะ ตนไม่อาจไปแก้ตัวให้กับใครได้ แต่ละคนหน้าที่ไม่เหมือนกัน ถ้ายุ่งทุกเรื่องกลายเป็นรัฐบาลที่ถูกเขาว่าอีก จากนั้นนายกฯพบปะและเยี่ยมผู้ป่วยติดเตียง,ถ้าบ้านเมืองพังพินาศเราอยู่กันไม่ได้,ต่อมาเวลา 15.00 น. ที่สถานีขนส่งผู้โดยสารกรุงเทพ (จตุจักร) กทม.นายกฯได้กล่าวตอนหนึ่งระหว่างตรวจเยี่ยมมาตรฐานให้บริการขนส่งผู้โดยสารเดินทางกลับต่างจังหวัดในช่วงเทศกาลสงกรานต์ว่า วันนี้มาส่งกลับบ้าน ใครจะไม่รักนายกฯไม่รู้ แต่นายกฯรักทุกคน อย่าให้ใครมาทำให้ทะเลาะแตกแยกกันอีก เบื่อแล้ว นายกฯไม่ต้องการอะไรแค่ขอให้ทุกคนเป็นคนดี เพื่อชาติบ้านเมืองให้มากขึ้น เป็นเวลาที่ทุกคนต้องดูแลประเทศ ถ้าประเทศดีอย่างอื่นก็ดีด้วย ถ้าบ้านเมืองพังพินาศไปแล้ว เราก็อยู่ไม่ได้ ถึงเราจะดีแต่บ้านเมืองไม่ดีไม่ได้ การเชื่อมั่นไว้วางใจใครต้องอยู่ที่กฎหมาย หลักฐาน พยาน อย่าไปคิดเอาเอง ถ้าเราโทษใครสักคน มองแต่ความผิดเขาไปเรื่อยๆ คนนี้ก็ไม่มีโอกาสได้แก้ตัว สังคมต้องให้โอกาสเขาทำดี ตอนนี้ความไม่ดีอาจมากกว่าความดี ก็ให้เขาทำความดีต่อไป เพื่อเป็นคนที่ดีขึ้น ถ้าเราสร้างความเกลียดชังมากขึ้นเท่าไหร่ ยิ่งอันตรายกับประเทศ ไม่ใช่มามุ่งหวังเปลี่ยนแปลงโดยใช้ความรุนแรงอะไรต่างๆ เราสงบสุขมา 4-5 ปีแล้ว มาทำอะไรกันอีก ต้องทำให้บ้านเมืองสงบ เป็นเป้าหมายสุดท้ายที่เราต้องการ ไม่ใช่มามุ่งหวังเปลี่ยนแปลงประเทศ ใช้ความรุนแรงอะไรต่างๆ เราสงบสุขมา 4-5 ปีแล้ว,พท.บี้ กกต. ยึด รธน.–ก.ม. เลือกตั้ง,เมื่อเวลา 10.00 น. ที่พรรคเพื่อไทย มีการประชุมกรรมการบริหารพรรค มี พล.ต.ท.วิโรจน์ เปาอินทร์ หัวหน้าพรรคเป็นประธาน จากนั้นเวลา 14.00 น. พล.ต.ท.วิโรจน์ นายภูมิธรรม เวชยชัย เลขาธิการพรรคเพื่อไทย นายชูศักดิ์ ศิรินิล ประธานคณะทำงานฝ่ายกฎหมาย นายชัยเกษม นิติสิริ แกนนำพรรคเพื่อไทย ร่วมแถลงข่าว โดยนายภูมิธรรมกล่าวว่าได้เตรียมจัดประชุมใหญ่สามัญประจำปีวันที่ 21 เม.ย. ที่จะสรุปสถานการณ์การเมืองและท่าทีของพรรคให้สมาชิกพรรคทราบ ส่วนการคำนวณ ส.ส.บัญชีรายชื่อของ กกต.ในรัฐธรรมนูญและ พ.ร.บ.ว่าด้วยการเลือกตั้ง ส.ส.กำหนดวิธีปฏิบัติไว้ชัดเจน ไม่สามารถคำนวณตามอำเภอใจใครได้ ที่ประชุมจึงให้ทำหนังสือเป็นทางการยื่นให้ กกต. หากไม่ปฏิบัติถือว่า กกต.จงใจไม่ปฏิบัติตามรัฐธรรมนูญ,ขู่ดื้อฝืน ก.ม.ต้องรับผิดชอบ,เมื่อถามว่าถ้า กกต.ยังยืนยันใช้สูตรเดิมคำนวณ ส.ส.แบบเดิมพรรคจะทำอย่างไร นายภูมิธรรมกล่าวว่า กกต.ต้องทำตามกรอบรัฐธรรมนูญและกฎหมาย ถ้าคำนวณเป็นอื่นแล้วพิสูจน์ไม่ได้ว่าถูกต้อง ถือว่า กกต.พยายามจงใจทำผิดรัฐธรรมนูญและกฎหมาย ต้องไปว่ากันในวันข้างหน้าจะอ้างว่าทำถูกกฎหมายอ้างได้ แต่ถ้าผิดกฎหมายต้องรับผิดชอบ ภาคประชาชน พรรคการเมือง มีข้อคิดเห็นทางเดียวกัน ล้วนร้องขอให้ กกต.กระทำการให้ถูกกฎหมาย การเข้าชื่อยื่นถอดถอน ประชาชนทำได้ พรรคเพื่อไทย จะไม่หยุดแค่นี้ ถ้าเกิดการเปลี่ยนแปลงในทางที่ดีขึ้นเราโอเคแต่ถ้าไม่จะใช้ทุกช่องทางตามที่รัฐธรรมนูญให้อำนาจไว้ มีช่องทางไหนพอทำได้จะทำทุกช่องทาง กกต. ยังมีปัญหาค้างไว้หลายเรื่อง เราขอข้อมูลดิบ กกต. ยังไม่ตอบไม่แสดงท่าทีใดเลย อยากให้ กกต. กล้าหาญ ถ้ายืนยันว่าไม่ผิดรัฐธรรมนูญ 7 เสือ กกต.บอกมาให้ชัดเจน,ต่ำกว่า 71,065 เสียงไม่ได้ปาร์ตี้ลิสต์,ด้านนายชูศักดิ์กล่าวว่า กกต.แถลงว่าจะมีกว่า 25 พรรคได้รับการจัดสรร ส.ส.บัญชีรายชื่อนั้น พรรคเห็นว่าวิธีคำนวณอาจขัดหรือแย้งกับรัฐธรรมนูญมาตรา 91 และ พ.ร.บ.ว่าด้วยการเลือกตั้ง ส.ส.วิธีการกำหนดไว้ในกฎหมายชัดเจน จำนวน ส.ส.ที่แต่ละพรรคพึงมีต้องยึดจำนวนที่คำนวณได้เป็นเกณฑ์จะนำไปเฉลี่ยให้กับพรรคที่มีคะแนนต่ำกว่า 71,065 คะแนนไม่ได้ พรรคใดมีคะแนนต่ำกว่าคะแนนต่อ ส.ส.หนึ่งคนย่อมไม่มีสิทธิได้รับจัดสรร ส.ส.แบบบัญชีรายชื่อ พรรคที่จะได้รับจัดสรร ส.ส.แบบบัญชีรายชื่อต้องเป็นพรรคที่มี ส.ส.พึงมีเสียก่อน ตามข้อกฎหมายไม่มีช่องทางใดเลยที่พรรคซึ่งมีคะแนนต่ำกว่า 71,065 คะแนนจะได้รับจัดสรร ส.ส.แบบบัญชีรายชื่อ พรรคได้มีหนังสือถึง กกต.ให้ทบทวนเสียใหม่ให้ถูกต้องตามรัฐธรรมนูญและกฎหมายต่อไป หากไม่ทำตามกฎหมาย กกต.ต้องรับผิดชอบ มีมาตราไหนให้เอา 150 ไปบวก 25 เสียงที่พรรคเพื่อไทยได้เกินเป็น 175 แล้วปรับให้เป็น 150 เสียง เปิดดูรัฐธรรมนูญ กฎหมายลูกไม่มีเขียนไว้ ไม่อยากให้ไปคิดอะไรนอกกรอบกฎหมาย,ง้างปาก 7 อรหันต์ยึดกฎหมายใด,ต่อมาเวลา 15.45 น. นางลดาวัลลิ์ วงศ์ศรีวงศ์ โฆษกพรรคเพื่อไทย พร้อมนายชุมสาย ศรียาภัย ทนายความไปที่สำนักงาน กกต. เข้ายื่นหนังสือขอความชัดเจนว่า กกต. คิดคำนวณ ส.ส.บัญชีรายชื่อยึดตามรัฐธรรมนูญและกฎหมายประกอบรัฐธรรมนูญมาตราใด มีเพียงสำนักงาน กกต.ที่เผยแพร่การคำนวณ แต่ยังไม่เคยมีการยืนยันจาก 7 กกต. จึงขอให้ กกต.ตอบสังคมให้ชัดเจน พรรคเพื่อไทยคิดว่าต้องยึดตามรัฐธรรมนูญมาตรา 91 และ พ.ร.บ.ว่าด้วยการเลือกตั้ง ส.ส.มาตรา 128 และ 129 เท่านั้นจึงจะถูกต้อง หลังเลือกตั้งภาวะปกติพรรคอันดับหนึ่งจะกำลังเดินหน้าตั้งรัฐบาล การค้าการลงทุนจะกระปรี้กระเปร่า แต่ความเป็นจริงฝ่ายสืบทอดอำนาจกลับไม่ยอมรับคำว่าแพ้ ทำทุกทางเพื่อเอาชนะ ไม่คำนึงถึงกฎกติกามารยาท องค์กรอิสระที่จะนำมาพาประเทศออกจากวิกฤติกลับยิ่งทำงานผิดเพี้ยน จนถูกประชาชนเกือบล้านคนลงชื่อถอดถอน มีการดำเนินคดีผู้นำพรรคการเมืองฟากประชาธิปไตยอย่างหนักหน่วง พยายามปิดกั้นไม่ให้ตัวแทนจากชาติต่างๆเข้ามาสังเกตการณ์ ส่ออาจนำพาประเทศไปสู่ทางตันได้,นักวิชาการบี้ กกต.เปิดคะแนน,ส่วนความเคลื่อนไหวของกลุ่มนักวิชาการ เครือข่ายนักศึกษาและภาคประชาสังคม ที่เคลื่อนไหวยื่นถอดถอน กกต. เมื่อเวลา 11.30 น. ที่สำนักงาน กกต. นายอนุสรณ์ อุณโณ เครือข่ายนักวิชาการเพื่อสิทธิพลเมือง (คนส.) เข้ายื่นจดหมายเปิดผนึกเครือข่ายนักวิชาการเพื่อสิทธิพลเมืองถึง กกต.ระบุว่าการเลือกตั้งวันที่ 24 มี.ค. ไม่ช่วยให้ประเทศไทยพ้นวิกฤติตามที่ควรจะเป็น กลับยิ่งซ้ำเติมให้วิกฤติรุนแรงมากขึ้น มีข้อพิรุธและก่อให้เกิดความเคลือบแคลงสงสัยหลายประการ วิธีคำนวณ ส.ส.บัญชีรายชื่อผิดหลักการอาจขัดรัฐธรรมนูญ ประชาชนที่เข้าชื่อถอดถอน กกต. กลับถูกฟ้องร้องดำเนินคดีข้อหาหมิ่นประมาท ยิ่งสร้างความไม่พอใจในสังคมเพิ่มขึ้น สภาพการณ์นี้กำลังพาสังคมไทยไปสู่จุดตีบตันหรือว่าวิกฤติระลอกใหม่ คนส.จึงมีข้อเรียกร้อง กกต.ให้เปิดเผยผลการนับคะแนนรายหน่วยเลือกตั้งและวิธีรวบรวมผลนับคะแนนที่ กกต.รายงานไม่ตรงกับผู้มาใช้สิทธิ หากผลคะแนนไม่ตรงกัน กกต.ต้องนับใหม่,จี้เผยสูตรคำนวณ ส.ส.เป็นทางการ,นายอนุสรณ์ระบุอีกว่า กกต.ต้องเปิดเผยวิธีการและขั้นตอนคำนวณ ส.ส.บัญชีรายชื่อโดยละเอียดอย่างเป็นทางการ หากไม่เร่งสร้างความกระจ่าง ไม่นำ วิธีการคำนวณที่ถูกต้องที่ฝ่ายต่างๆเสนอมาประกอบการพิจารณา การประกาศผลการเลือกตั้งจะไม่เป็นที่ยอมรับของประชาชน และต้องถอนฟ้องประชาชนที่แชร์การลงชื่อถอดถอน กกต. รวมถึงประชาชนที่วิพากษ์วิจารณ์การทำงาน กกต.ในลักษณะอื่น ไม่ควรใช้กฎหมายมาปิดปาก หรือสุ่มเลือกดำเนินคดีกับบางคนภายใต้เป้าหมายบางประการ ถ้าไม่ถอนฟ้องผู้ต้องหาทั้ง 7 ราย ขอให้ดำเนินคดีกับนักวิชาการที่ลงชื่อและแชร์การถอดถอน กกต.ใน Change.org 121 คนเท่าเทียมกัน อยากให้ กกต.กล้าหาญมากกว่านี้ อย่าเห็นแก่ตนเองที่ได้รับการปลุกปั้นหรือหวาดกลัวสิ่งหนึ่งสิ่งใด เพื่อเป็นองค์กรอิสระที่เที่ยงธรรม ช่วงแรกเครือข่ายได้มาให้กำลังใจ กกต. ถึง 2 ครั้ง แต่หลังจัดการเลือกตั้งเสร็จพบว่า กกต.ชุดนี้ไม่เป็นกลางมากที่สุด ประเมินว่าสอบตก,วอนยุติแจ้งความผู้เข้าชื่อสอย,ต่อมาเวลา 11.45 น. นายอัมรินทร์ สายจันทร์ นักกฎหมายมูลนิธินิติธรรมสิ่งแวดล้อม นำรายชื่อ 63 เครือข่ายองค์กรภาคประชาสังคมและมนุษยชนเข้ายื่นต่อประธาน กกต. เรียกร้องให้ 1.กกต.ถอนคำร้องทุกข์กับผู้กล่าวหาทั้ง 7 คนทันที และยุติการแจ้งความต่อประชาชนอื่นที่เผยแพร่รณรงค์และเข้าร่วมลงชื่อถอดถอน กกต. 2.ให้เปิดเผยผลคะแนนเป็นรายหน่วยของทุกหน่วยเลือกตั้ง เผยแพร่ต่อสาธารณชน ไม่ใช่ผลักภาระให้แต่ละคนต้องเดินทางไปยื่นคำร้อง ขอคัดถ่ายสำเนาข้อมูลเอง และ 3.การคำนวณที่นั่ง ส.ส.บัญชีรายชื่อต้องเป็นไปตามรัฐธรรมนูญ มาตรา 91 และ พ.ร.บ.ว่าด้วยการเลือกตั้ง ส.ส.อย่างเคร่งครัด โดยพรรคที่จะได้รับจัดสรร ส.ส.อย่างน้อย 1 ที่นั่ง ต้องได้คะแนนจากประชาชนรวมกันทุกเขตเลือกตั้งอย่างน้อย 71,065 คะแนน เป็นอัตราส่วนเดียวกันทุกพรรค,สนท.ปลุกฟ้อง ม.157 กกต.ต้องติดคุก,ขณะที่เมื่อเวลา 10.15 น. ที่หน้าตึกโดม มหาวิทยาลัยธรรมศาสตร์ (มธ.) ท่าพระจันทร์ สหภาพนักเรียนนิสิตนักศึกษาแห่งประเทศไทย (สนท.) นำโดยนายจักรี เสาวภา ประธาน สนท. นายพริษฐ์ ชิวารักษ์ หรือเพนกวิน นักศึกษาคณะรัฐศาสตร์ มหาวิทยาลัยธรรมศาสตร์ (มธ.) พร้อมสมาชิก สนท. ร่วมกันแถลงข่าว เปิดแคมเปญ# กกต.ต้องติดคุก ชวนเพื่อนนักเรียนนักศึกษาร่วมฟ้อง กกต.ม.157 นายจักรีกล่าวว่า การจัดการเลือกตั้งเมื่อวันที่ 24 มี.ค. โดย กกต.ที่มีนายอิทธิพร บุญประคอง เป็นประธาน เต็มไปด้วยความผิดปกติ เป็นที่วิจารณ์ของสังคม ทั้งยังใช้ดุลพินิจวินิจฉัยต่างๆขัดต่อหลักกฎหมายและประเพณีการปกครองระบอบประชาธิปไตย เป็นเหตุให้การเลือกตั้งไม่สุจริตเที่ยงธรรม สนท. จะฟ้องร้องเอาผิด กกต. ทั้ง 7 คน ฐานเป็นเจ้าหน้าที่รัฐปฏิบัติหรือละเว้นการปฏิบัติหน้าที่ตามมาตรา 157 และขอเชิญชวนองค์กร กลุ่มกิจกรรมนักเรียนนักศึกษา องค์กรภาคประชาสังคม ร่วมเป็นเครือข่ายหรือคณะทำงานเอาผิด กกต. ร่วมกับ สนท. จะรายงานความคืบหน้าทางคดีด้วยการใช้แฮชแท็ก# กกต.ต้องเข้าคุก,เพนกวิน ฮึ่มเผด็จศึกหลัง 9 พ.ค.,นายพริษฐ์กล่าวว่า ก่อนหน้านี้ กกต.ชุดที่ พล.ต.อ.วาสนา เพิ่มลาภ เป็นประธาน เคยถูกฟ้องดำเนินคดีในลักษณะเดียวกันได้รับโทษอาญามาแล้ว น่าจะเป็นบรรทัดฐานนำมาเปรียบเทียบกับการฟ้องของ สนท.แต่เพื่อไม่ให้กระทบต่อการปฏิบัติหน้าที่ของ กกต.ในการรับรองผลการเลือกตั้ง สนท.จะรอ จนกว่าการรับรองผลในเดือน พ.ค.เสร็จสิ้นก่อนถึงจะยื่นฟ้อง หากเกิดเหตุกรณีศาลรัฐธรรมนูญออกมาชี้ให้การเลือกตั้งต้องเป็นโมฆะดังที่เคยเกิดขึ้นมาแล้ว ก็เท่ากับว่า กกต.จะต้องรับผิดชอบด้วย อย่างไร ก็ตาม สนท.ขอประกาศเชิญชวนให้ประชาชนทั่วไปส่งหลักฐานการปฏิบัติหน้าที่ไม่สุจริตของ กกต.เข้ามาเพื่อรวบรวมเสนอต่อศาล ส่วนกรณีที่ กกต.แจ้งความตนข้อหาหมิ่นประมาทนั้น ขอประณาม กกต.ที่พยายามใช้กฎหมายปิดปากประชาชน ทำให้สิทธิเสรีภาพประชาชนตกต่ำลง แต่ยังมั่นใจกระบวนการต่อสู้ทางกฎหมายเพราะติชมวิพากษ์วิจารณ์ กกต.โดยสุจริต,ภาค ปชช.ขน 8.4 แสนชื่อยื่น ป.ป.ช.,นายอนุสรณ์ หนองบัว ตัวแทนกลุ่มเครือข่ายกลุ่มคนรุ่นใหม่เพื่อการเปลี่ยนแปลงสังคม เปิดเผยว่า หลังจากที่กลุ่มเครือข่ายคนรุ่นใหม่ เพื่อการเปลี่ยนแปลงสังคมรณรงค์โครงการ 1 ล้านชื่อยื่นถอดถอน #กกต.โป๊ะแตก ผ่านเว็บไซต์ ,www.change.org, และตั้งโต๊ะล่ารายชื่อในมหาวิทยาลัยต่างๆทั่วประเทศ จนถึงวันที่ 10 เม.ย. มีผู้ลงชื่อร่วมกับเรา 849,079 คน และวันที่ 11 เม.ย. เวลา 09.30 น. จะนำรายชื่อผู้ไม่ไว้วางใจต้องการถอดถอน กกต.พร้อมด้วยเอกสารหลักฐานร้องเรียนการกระทำความผิดของ กกต.ยื่นให้คณะกรรมการป้องกันและปราบปรามการทุจริตแห่งชาติ (ป.ป.ช.) ที่สำนักงาน ป.ป.ช.สนามบินน้ำ เชิญชวนประชาชนมาร่วมกิจกรรมเชิงสัญลักษณ์โดยการใส่เสื้อสีขาวหมายถึงความโปร่งใสขาวสะอาด,ปัดวุ่นไล่แจ้งจับคนลงชื่อสอย,ช่วงเย็น ศูนย์ปฏิบัติการด้านการข่าว สำนักงาน กกต.ออกเอกสารชี้แจงกรณีที่มีการเผยแพร่บทความเรื่อง จากธนาธร อนาคตใหม่ ถึงกรณีหมิ่นประมาท กกต. มีเนื้อหาว่า กกต.มีมติแจ้งความดำเนินคดีหมิ่น ประมาทกับคนที่ร่วมลงชื่อถอดถอน 7 กกต. เป็นการนำเสนอข่าวสารคลาดเคลื่อนจากความเป็นจริง การดำเนินการของ กกต.เป็นการใช้สิทธิทางกฎหมายกับบุคคลที่โพสต์ข้อความอันเป็นเท็จใส่ร้ายป้ายสี หรือกล่าวหา ทำให้ กกต.ได้รับความเสียหายหรือถูกดูหมิ่นเกลียดชัง ไม่ได้ดำเนินคดีกับผู้ที่ร่วมลงชื่อถอดถอน กกต.รายหนึ่งรายใดโดยเฉพาะ การที่เจ้าหน้าที่ตำรวจเรียกบุคคลใดมาสอบสวนถือเป็นการใช้ดุลพินิจพิจารณาพยานหลักฐานของพนักงานสืบสวนตามอำนาจหน้าที่ ส่วนกรณีนายจาตุรนต์ ฉายแสง อดีตผู้สมัคร ส.ส.บัญชีรายชื่อพรรคไทยรักษาชาติ โพสต์เฟซบุ๊กยกเหตุผล 12 ข้อ เหตุผลทำไม กกต.จึงไม่เป็นที่เชื่อถือของสังคม ขอชี้แจงว่าไม่เป็นความความจริง,นิพิฏฐ์ ย้ำ กก.บห.เอี่ยวโกง ลต.พัทลุง,ที่พรรคประชาธิปัตย์ นายนิพิฏฐ์ อินทรสมบัติ รองหัวหน้าพรรคประชาธิปัตย์และอดีตผู้สมัคร ส.ส.พัทลุง เขต 2 แถลงถึงประเด็นการทุจริตการเลือกตั้งส.ส.พัทลุง เขต 2 ว่ายืนยันว่ามีการทำเป็นกระบวนการที่ใหญ่มาก ได้บอกเจ้าหน้าที่รัฐไว้ก่อน พ.ร.ฎ.เลือกตั้ง ส.ส.ทั่วไปประกาศเมื่อวันที่ 22 ม.ค.ว่ามีการเตรียมทุจริตโดยยื่นเรื่องต่อกับ กกต.พัทลุงและผู้ว่าฯ หลังจากนั้นมีการถ่ายบัตรประชาชนไว้เบื้องต้น 4 หมื่นใบ และเพิ่มเป็น 6 หมื่นใบ กรรมการบริหารพรรคนี้ มีส่วนรู้เห็นเป็นใจการทุจริต มีโทษถึงยุบพรรค แต่มีการต่อรองกับผู้มีอำนาจอย่าให้โทษถึงยุบพรรคให้มีการเลือกตั้งใหม่ก็พอ จะกระทบต่อการจัดตั้งรัฐบาลเพราะเป็นพรรคหนึ่งที่จะร่วมรัฐบาล กรณีนี้มีหลักฐานที่โยงถึงกรรมการบริหารพรรคและมีพยานบุคคลรวมถึงคลิปข้อความสั่งทางไลน์ด้วย,แฉเจรจาลับตัดตอนยุบพรรค,เมื่อถามว่า ทราบได้อย่างไรว่ามีการเจรจาต่อรองเพื่อไม่ให้ยุบพรรคดังกล่าว นายนิพิฏฐ์กล่าวว่ารู้มาในทางลับว่ามีการเจรจาต่อรองกันโดยเป็นเจ้าหน้าที่ระดับสูงกับผู้มีอำนาจปัจจุบันให้ตัดตอนโทษการยุบพรรคออกไป เพราะพรรคการเมืองที่ว่านี้จะเป็นพรรคร่วมรัฐบาล หากมีการสั่งยุบพรรคจะกระทบต่อการจัดตั้งรัฐบาล และอยากสื่อไปถึงนักกฎหมาย นักวิชาการ ขอให้ดูเรื่องนี้เป็นกรณีศึกษา ว่าจะถึงยุบพรรคหรือไม่ เพราะพยานหลักฐานแน่นหนา เมื่อถามย้ำว่า แสดงว่า กกต.ชุดนี้สั่งได้ นายนิพิฏฐ์กล่าวว่า ตนไม่ได้บอกว่าสั่งได้ แต่เป็นเจ้าหน้าที่ระดับใหญ่กับผู้มีอำนาจเจรจาต่อรองกัน เมื่อถามอีกว่า มีบางฝ่ายระบุว่าการประกาศ พ.ร.ฎ. จนถึงวันเลือกตั้งมีเวลาเกิน 60 วัน ไม่เป็นไปตามที่กฎหมายกำหนด จะทำให้การเลือกตั้งนี้เป็นโมฆะหรือไม่นั้น นายนิพิฏฐ์ยอมรับว่าไม่ได้ศึกษารายละเอียดในข้อกฎหมายดังกล่าว,ชวน มั่นใจ ปชป.มีคนเก่งหลายคน,เมื่อเวลา 09.30 น. ที่พรรคประชาธิปัตย์ นายชวน หลีกภัย ประธานสภาที่ปรึกษาพรรคประชาธิปัตย์ ให้สัมภาษณ์ว่า ตนจะไม่ขอกลับมารับตำแหน่งหัวหน้าพรรคอีก หลังจากนายเทพไท เสนพงศ์ ว่าที่ ส.ส.นครศรีธรรมราช และรักษาการรองเลขาธิการพรรคประชาธิปัตย์ สนับสนุนว่าเหมาะสมกับตำแหน่งดังกล่าว เหตุผลที่ไม่รับตำแหน่งนี้เพราะเชื่อมั่นว่ายังมีคนในพรรคประชาธิปัตย์ที่มีความสามารถอีกหลายคน สำหรับตนยืนยันว่าสถานะปัจจุบันที่เป็นอยู่ก็พร้อมช่วยงานพรรค ไม่ต้องเสียเวลาเรื่องพิธีการ สามารถออกไปช่วยได้ตลอดและช่วยได้มากกว่า สมาชิกพรรคทุกคนสามารถช่วยงานให้พรรคได้,เตือนกลุ่มนิวเด็มก่อนกลุ่มถาวร,เมื่อถามถึงกรณีออกมาเตือนกลุ่มนายถาวร เสนเนียม ว่าที่ ส.ส.สงขลาและอดีตแกนนำ กปปส.ที่สนับสนุนให้พรรคเข้าร่วมรัฐบาลกับพรรคพลัง–ประชารัฐจนถูกมองว่าเป็นการเตือนเพียงฝ่ายเดียว ทั้งที่กลุ่มนิวเด็มเคยแสดงความเห็นว่าอยากให้พรรคเป็นฝ่ายค้านอิสระ นายชวนกล่าวว่า ก่อนที่จะเตือนกลุ่มของนายถาวรในเรื่องนี้ ตนได้เตือนสมาชิกพรรคกลุ่มที่อยากเป็นฝ่ายค้านอิสระไปก่อนหน้านี้แล้ว ว่าควรรอให้คณะกรรมการบริหารพรรค มีมติก่อน จึงค่อยแสดงความเห็นส่วนตัว กลุ่มนิวเด็มยุติการแสดงความเห็นไปแล้ว,อุตตม ไม่ได้อยู่เฉยลุยจัดตั้งรัฐบาล,เมื่อเวลา 11.00 น. ที่พรรคพลังประชารัฐ มีการประชุมคณะผู้บริหาร แกนนำพรรค และประธานยุทธศาสตร์ภาคของพรรค ในที่ประชุมมีการรายงานภาพรวมผลการเลือกตั้งของพรรค จำนวน ส.ส.ที่ได้และข้อร้องเรียน รวมถึงแนวทางปฏิบัติก่อนการจัดตั้งรัฐบาล จากนั้นช่วงบ่ายนายอุตตม สาวนายน หัวหน้าพรรค เป็นประธานการประชุมว่าที่ ส.ส.ของพรรค มีแกนนำพรรคและว่าที่ ส.ส.เข้าร่วมพร้อมเพรียง นายอุตตมกล่าวว่า แม้บางพื้นที่เราไม่ได้ ส.ส.ต้องให้กำลังใจกัน พรรคจะอยู่ต่อไป เป็นสถาบันทางการเมืองถาวร ทำอะไรใหม่ๆให้ประเทศไทยในช่วงเปลี่ยนผ่าน เรามีงานที่ต้องทำด้วยกันอีกมาก เช่น การเดินหน้าการจัดตั้งรัฐบาล รวมถึงเตรียมขับเคลื่อนนโยบายที่นำเสนอต่อประชาชน เราพูดแล้วทำได้จริง ทำทันที จะไม่ทิ้งสัญญาของเรา นอกจากนี้ ต้องเตรียมการหากมีเลือกตั้งซ่อม การจัดตั้งรัฐบาลจะเดินตามกรอบเวลาและขั้นตอนที่กำหนดไว้แล้วโดยกกต. เราไม่ได้อยู่เฉยๆ,สูตร รบ.แห่งชาติไม่เคยอยู่ในหัว,นายอุตตมกล่าวอีกว่า พรรคมั่นใจการเป็นแกนนำจัดตั้งรัฐบาล แต่ต้องทำไปตามขั้นตอน ต้องรอให้ กกต. แถลงรับรองอย่างเป็นทางการวันที่ 9 พ.ค. ถึงตรงนั้นจะชัดเจนขึ้น ขอเรียกร้องให้ กกต.ทำสิ่งเหล่านี้ให้ชัดเจนมากที่สุด ส่วนเรื่องการตั้งรัฐบาลแห่งชาติ พรรคไม่เคยมีแนวคิดเสนอทางเลือกนี้ เดินหน้าภายใต้กรอบรัฐธรรมนูญ ยึดมั่นกฎเกณฑ์การเลือกตั้ง การหารือกับพรรคเล็กต่างๆเป็นเรื่องปกติที่ทำอยู่ แต่ยังไม่ได้มีข้อสรุปอะไร คงไม่มีใครไปพูดอะไรที่ทำให้ผูกมัดได้ตอนนี้ พรรคยืนยันจุดยืนเดิมและจุดยืนเดียวเสนอชื่อ พล.อ.ประยุทธ์ จันทร์โอชา เป็นนายกฯ ในนามพรรคต่อไป อย่ากังวลว่าจะมีปัญหาเดดล็อกการเมือง อย่าไปคิดถึงตรงนั้นเหตุการณ์ยังไม่เกิด ต้องเชื่อไว้ก่อนว่าจะเดินไปสู่จุดที่คนไทยอยากเห็น คือการเลือกตั้งและจัดตั้งรัฐบาล ทำให้ประเทศเดินหน้าต่อไปได้,เบรกว่าที่ ส.ส.บวชแก้บน-ให้ของ,ด้านนายสนธิรัตน์ สนธิจิรวงศ์ เลขาธิการพรรค กล่าวว่า จำนวน ส.ส.ที่พรรคจะได้เรามีวิธีคำนวณใกล้เคียงที่สุด จะได้ ส.ส.แบบบัญชีรายชื่อ 19 คน รวมกับ ส.ส.เขต 97 คน ตัวเลข ส.ส.ของพรรคตอนนี้จะอยู่ที่ 116 คน ส.ส.เขต 97 คน มี ส.ส.เก่า 37 คน และเป็น ส.ส.ครั้งแรก 60 คน ไม่นับ ส.ส.บัญชีรายชื่อ กล้าบอกว่าพรรคพลังประชารัฐเป็นพรรคของคนรุ่นใหม่ ไม่ได้แตกต่างจากพรรคที่บอกว่าเป็นคนรุ่นใหม่เท่าไร ตัวเลขเป็นอย่างนี้มีงานต้องทำอีกเยอะ เบื้องต้นสิ่งที่สำคัญที่สุดต้องระวังอย่าให้ผิดคุณสมบัติ มีคนบอกว่าชนะแล้วจะบวชแก้บน อย่าเพิ่งบวช จะผิดคุณสมบัติห้ามเป็นภิกษุสามเณร ต้องรีบเตือนกันไว้ดูให้ดีจะทำอะไรอย่าบุ่มบ่าม ช่วงเทศกาลไม่ควรให้ของขวัญหรือสิ่งของใดๆ ไม่สามารถทำได้ต้องเข้มกันไว้ก่อน อย่าเพิ่งไปให้มีปัญหาคุณสมบัติ เพราะ กกต.ยังไม่ได้รับรอง,อนุทิน ไหว้พระธาตุพนมขอไทยร่มเย็น,ช่วงสาย ที่วัดพระธาตุพนมวรมหาวิหาร อ.ธาตุพนม จ.นครพนม นายอนุทิน ชาญวีรกูล หัวหน้าพรรคภูมิใจไทย นายศุภชัย โพธิ์สุ ว่าที่ส.ส.นครพนม เขต 1 พรรคภูมิใจไทยและคณะ ไปทำบุญกราบไหว้นมัสการองค์พระธาตุพนมสิ่งศักดิ์สิทธิ์คู่บ้านคู่เมืองพร้อมประกอบพิธีสำคัญ อาทิ ลงนามห่มผ้าพระธาตุพนม เชื่อกันว่าจะได้รับความสุขความเจริญและมีอำนาจบารมี ไหว้อธิษฐานขอพรภายในองค์พระธาตุพนมบนชั้น 3 ขององค์พระธาตุเพื่อขอพรเสริมดวง โดยนายอนุทิน เปิดเผยว่าใกล้วันสงกรานต์จึงถือโอกาสมาเที่ยวพักผ่อน จ.นครพนม หลังสู้ศึกเลือกตั้งมานานหลายเดือน ไม่ได้ขอพรอะไรเป็นพิเศษ รวมถึงตำแหน่งนายกฯยังไม่คิดเรื่องนี้ การจะนั่งตำแหน่งนี้ไม่ได้สำคัญที่การขอพร ขึ้นอยู่กับพี่น้องประชาชนและผลงานที่ทำเพื่อบ้านเมือง ได้อธิษฐานขอพรให้บ้านเมือง ประเทศไทยสงบสุขร่มเย็น และเจริญก้าวหน้า ปราศจากความขัดแย้งเดินหน้าไปในทิศทางที่ดี,กต.เฉ่งทูตแทรกแซงไทย,น.ส.บุษฎี สันติพิทักษ์ อธิบดีกรมสารนิเทศและโฆษกกระทรวงการต่างประเทศ กล่าวว่า เมื่อวันที่ 10 เม.ย. กระทรวงการต่างประเทศได้เชิญเอกอัครราชทูตหรืออุปทูตรักษาการสถานเอกอัครราชทูตฝรั่งเศส เนเธอร์แลนด์ สหราชอาณาจักร เยอรมนี แคนาดา ออสเตรเลีย นิวซีแลนด์ สหรัฐฯ ฟินแลนด์ เบลเยียม และสหภาพยุโรป ที่ส่งผู้แทนเข้าร่วมสังเกตการณ์การรับทราบข้อกล่าวหาของนายธนาธร จึงรุ่งเรืองกิจ หัวหน้าพรรคอนาคตใหม่ ที่สถานีตำรวจนครบาลปทุมวัน เข้าพบรองปลัดกระทรวงการต่างประเทศ รับผิดชอบภารกิจทวิภาคี โดยได้แสดงความผิดหวังและห่วงกังวล โดยเฉพาะการทำให้เกิดภาพที่ถูกตีความได้ว่าไปให้กำลังใจนายธนาธร เข้าข้างฝ่ายใดฝ่ายหนึ่งในบริบททางการเมืองไทยปัจจุบัน เกินเลยภารกิจทางการทูต เข้าข่ายแทรกแซงกิจการภายในของไทย ละเมิดหลักปฏิบัติและพันธกรณีทางการทูต ภายใต้อนุสัญญากรุงเวียนนาว่าด้วยความสัมพันธ์ทางการทูต ค.ศ. 1961 มาตรา 41 จึงขอให้ป้องกันไม่ให้เกิดเหตุการณ์เช่นนี้ขึ้นอีก ส่วนอีก 2 ประเทศจะมาพบวันที่ 11 เม.ย.
บิ๊กตู่-บิ๊กป้อม นำทีม ครม.-ผบ. เหล่าทัพรดน้ำขอพร ป๋าเปรม ชื่นมื่น ประธานองคมนตรี ยืดอกการันตี รัฐบาลประยุทธ์ ไม่โกง แต่หากพูดผิดนายกฯต้องจัดการ 
เปรม ติณสูลานนท์,ประยุทธ์ จันทร์โอชา,กกต.,เลือกตั้ง,ข่าวทั่วไป